На основу 58. Закона о запосленима у аутономним покрајинама и јединицама локалне самоуправе („Сл.гласник РС“, бр.21/2016, 113/2017, 95/2018,114/2021 и 92/2023), Уредбе о критеријумима за разврставање радних места и мерилима за опис радних места службеника у аутономним покрајини и јединицама локалне самоуправе („Сл.гласник РС“, бр.88/2016, 12/2022, 113/17-др.закон, 95/2018-др.закон, 86/19-др.закон, 157/2020-др.закон, 123/21-др.закон и 19/2025-др.закон),члана 59. став 2. Закона о локалној самоуправи („Сл.гласник РС“, бр.129/2007, 83/2014 -др.закон, 101/2016-др.закон , 47/2018 и 111/2021-др.закон), члана 88. Статута општине Нова Варош ("Службени лист општине Нова Варош", бр. 4/2019, 4/2020 и 17/24), члана 14. Одлуке о организацији Општинске управе Нова Варош ("Службени лист општине Нова Варош", бр.25/2020) и члана 2. и 4. Одлуке о Општинском правобранилаштву општине Нова Варош („Службени лист општине Нова Варош“, бр.5/2014 и 6/2014), Општинско веће општине Нова Варош, на предлог начелника Општинске управе, дана 15.12.2025.године, доноси

**ПРАВИЛНИК О ИЗМЕНИ ПРАВИЛНИКА**

**О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ И ОПШТИНСКОМ ПРАВОБРАНИЛАШТВУ ОПШТИНЕ НОВА ВАРОШ**

**Члан 1.**

**Мења се** Обједињени Правилник о систематизацији радних места у Општинској управи и Општинском правобранилаштву општине Нова Варош („Службени лист општине Нова Варош“, бр.15/2022, 23/2022, 3/23, 5/23 ,13/23, 13-1/24 и 1/25), тако што се у члану 28. у оквиру Одељења за послове инспекције, тачка 5. („Послови грађевинске инспекције“) мења и гласи:

**«Опис радног места:** Врши инспекцијски надзор над изградњом објеката за које одобрење за изградњу издаје општина; проверава да ли предузеће односно друго правно лице које гради објекат, односно лице које врши стручни надзор испуњавају прописане услове. Проверава да ли је за објекат који се гради издато одобрење за градњу; да ли је почетак грађења, односно извођење радова пријављен на прописан начин; да ли је градилиште обележено на прописан начин; да ли се објекат гради према одборењу за изградњу и главном пројекту; да ли извршени радови, односно материјал, опрема, инсталације који се уграђују одговарају прописаним стандардима, техничким нормативима и нормама квалитета. Проверава да ли је извођач радова предузео мере за безбедност објекта, суседних објеката, саобраћаја, околине и заштите животне средине; да ли је за објекат који се користи издата употребна дозвола. Врши надзор у вези са изградњом и реконструкцијом, одржавањем и заштитом локалних, некатегорисаних путева и улица; припрема радни материјал, информације и опште акте за Скупштину општине, скупштинска тела и Општинско веће. Као обрађивач потписује сва акта из своје надлежности. Обавља друге послове из надлежности Општинске управе по налогу начелника Општинске управе или руководиоца Одељења.

**Звање: сарадник Број извршилаца:** 1

**Посебни услови:** Стечено високо образовање из области грађевинске или архитектонске струке на основним академским студијама у обиму од 180 ЕСПБ, основним струковним студијама, односно на студијама у трајању до три године, положен државни стручни испит, положен испит за инспектора и најмање 3 године радног искуства у струци, као и потребне компетенције за обављање послова радног места».

**Члан 2.**

Овај Правилник ступа на снагу даном објављивања у „Службеном листу општине Нова Варош“.

**ОПШТИНСКО ВЕЋЕ ОПШТИНЕ НОВА ВАРОШ**

**Број:004924091 2025 06356 003 000 060 107/6 од 15.12.2025.године**

**ПРЕДСЕДНИК**

**Општинског већа**

**Бранко Бјелић**